ai4bharat/Pralekha huggingface dataset:
وزارت خزانہ
سی سی آئی کے فیصلوں سے این سی ایل اے ٹی کے سامنے 328 اپیلیں درج کی گئی ہیں
نئی دہلی ،8 فروری ،2021، نیشنل کمپنی لاء ایپیلیٹ ٹرائیبیونل ، سے موصولہ معلومات کے مطابق بھارت کے مطابقتی کمیشن  کے 31 جنوری 2021 تک کےفصلوں سے328 اپیلیں این سی ایل اے ٹی کے سامنے پیش کی گئی ہیں
خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج لوک سبھامیں ایک سوال کے تحریری جواب میں یہ اطلاع دی۔
مزید تفصیلات بتاتے ہوئے وزیر موصوف نے کہا کہ 328 کیسوں میں 80 کیسوں کا فیصلہ ہوچکا ہے اور 31 جنوری 2021 تک 248 کیس زیر التوا تھے۔
نوجوانوں کے امور اور کھیل کود کی وزارت
جناب انوراگ ٹھاکر نے پادوکون دراوڑ سنٹر فار اسپورٹس ایکسی لینس میں جدید ترین سہولیات سے استفادہ کرنے اور بین الاقوامی سطح پر مقابلہ کرنے کے لیے مزید مہارت پیدا کرنے کی اپیل کی
اطلاعات و نشریات، نیز نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے کہا کہ کسی کو کھیل کھیلنے کے لیے ختم ہفتہ یا چھٹیوں کا انتظار نہیں کرنا چاہیے بلکہ کہیں بھی اور کسی بھی وقت شروع کرنا چاہیے۔ وزیر موصوف نے پادوکون- دراوڈ سینٹر فار اسپورٹس ایکسیلنس  میں کھیلوں کے افراد سے بات چیت کرتے ہوئے کہا کہ اس سینٹر میں جدید ترین سہولیات کو بین الاقوامی سطح پر مقابلہ کرنے کے لیے مزید مہارتوں کو فروغ دینے کے لیے استعمال کیا جانا چاہیے۔
پادوکون-دراوڈ سینٹر فار اسپورٹس ایکسی لینس  ایک عالمی معیار کا مربوط اسپورٹس کمپلیکس ہے جو بنگلورو میں 15 ایکڑ پر بنایا گیا ہے۔ سی ایس ای بیڈمنٹن، کرکٹ، فٹ بال، ٹینس، تیراکی، اسکواش، باسکٹ بال اور شوٹنگ میں جدید ترین سہولیات فراہم کرتا ہے۔ سی ایس ای کا مقصد مسابقتی اور تفریحی کھلاڑیوں، پیشہ ور کوچوں، کھیلوں کی اکیڈمیوں اور نوجوان ہنر مندوں کی حوصلہ افزائی کرنا ہے کہ وہ اپنی پسند کے کھیل میں بہترین کارکردگی کا مظاہرہ کریں۔ سی ایس ای کو حال ہی میں بھارت کی اسپورٹس اتھارٹی نے بیڈمنٹن اور تیراکی دونوں کے لیے نیشنل سینٹر آف ایکسیلنس کے طور پر تسلیم کیا ہے۔
سی ایس ای میں اکیڈمیاں کھیلوں کی ثقافت کی حوصلہ افزائی اور اس کی تعمیر کے لیے نچلی سطح کے پروگراموں کو پورا کرتی ہیں، جب کہ مستقبل میں بین الاقوامی کھلاڑی پیدا کرنے کا بھی مقصد ہے۔ سی ایس ای پہلے سے ہی لکشیہ سین، سری ہری نٹراج، اشونی پونپا اور اپوروی چنڈیلی جیسے ہندوستان کے کچھ باصلاحیت اور کامیاب ایتھلیٹس کی میزبانی کر رہا ہے۔
سی ایس ای ملک کی کچھ سب سے کامیاب اور معروف اسپورٹس اکیڈمیوں کا مرکز ہے، جن کو کچھ انتہائی قابل کوچز چلاتے ہیں، جن میں ڈروناچاریہ ایوارڈ یافتہ ومل کمار  اور نہار امین  شامل ہیں)۔
ایک کھلاڑی کے سفر کا ایک اہم پہلو عالمی سطح پر کارکردگی دکھانے کے لیے اسپورٹس سائنسز کے ذریعے درکار تعاون ہے۔ سی ایس ای میں ابھینو بندرا ٹارگٹنگ پرفارمنس سینٹر ، ویسوما اسپورٹس میڈیکل سینٹر اور سمیکشا سائیکالوجی ہمارے کھلاڑیوں اور کلائنٹ کی خدمات بشمول فزیوتھراپی، چوٹ کی بحالی، ہائیڈروتھراپی، جیریاٹرک کیئر، کھیلوں کی غذائیت اور کھیلوں کی نفسیات پیش کرتے ہیں۔
اے بی ٹی پی کو بھارت کے واحد انفرادی اولمپک گولڈ میڈلسٹ ابھینو بندرا نے قائم کیا تھا اور یہ مرکز ایلیٹ ایتھلیٹس اور تفریحی صارفین دونوں کے لیے تشخیص اور تربیت کے لیے جدید ترین آلات کا حامل ہے جس میں پیلیٹ کے کمرے اور کریو تھیراپی چیمبر تک رسائی شامل ہے۔
سینٹر کھیلوں سے محبت کرنے والے افراد اور کارپوریٹ کو کھیل کی رکنیت بھی پیش کرتا ہے۔ اپنی پسند کے کھیل کے ساتھ ساتھ وہ مکمل طور پر فعال فٹنس سینٹر تک رسائی حاصل کرتے ہیں اور کیمپس کے مرکز میں واقع دو منزلہ کلب ہاؤس ‘دی گرینڈ اسٹینڈ’ تک رسائی حاصل کرتے ہیں۔
اس دورے کے دوران کرکٹر جناب راہل دراوڈ، جناب وویک کمار، مینیجنگ ڈائریکٹر، پادوکون-دراوڈسینٹر فار اسپورٹس ایکسیلنس ، ممبران اور سینئر افسران موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 74
زراعت اور کاشتکاروں کی فلاح و بہبود کی وزارت
مرکزی وزیر زراعت جناب نریندر سنگھ تومر نے مدھیہ پردیش اور چھتیس گڑھ کے کرشی وگیان کیندروں کی 29ویں علاقائی ورکشاپ کا افتتاح کیا
زراعت اور کاشتکاروں کی فلاح و بہبود کے مرکزی وزیر جناب نریندر سنگھ تومر نے آج مدھیہ پردیش اور چھتیس گڑھ کے کرشی وگیان کیندروں  کی 29ویں علاقائی ورکشاپ کا افتتاح مدھیہ پردیش کے مرینا میں کیا۔ اس موقع پر خطاب کرتے ہوئے جناب تومر نے کہا کہ زراعت کا شعبہ وسیع اور چنوتیوں سے بھرا ہوا ہے۔ یہ کوئی اینڈ ٹو اینڈ ٹاسک نہیں ہے بلکہ ہمیشہ نسل در نسل چلنے والا مسلسل کام رہے گا۔ملک میں زراعت کی ترقی میں تمام کے وی کے اور زرعی سائنس دانوں کا تعاون غیر معمولی نوعیت کا رہا ہے اور ہمیشہ ایسا ہی رہے گا۔
مرکزی وزیر جناب تومر نے کہا کہ وزیر اعظم جناب نریندر مودی چاہتے ہیں کہ لوگ زراعت کی جانب متوجہ ہوں، اس کے لیے سائنسدانوں اور کاشتکاروں کے ساتھ ساتھ سبھی کی حوصلہ افزائی کی گئی ہے۔ملک میں ہمارے زرعی منظرنامے کی صورتحال اچھی ہے۔ بھارت ایک ایسا ملک ہے جو زراعت کے لیے جانا جاتا ہے اور خوراک پیداواریت کے لحاظ سے اہم ملک ہے۔ انہوں نے کاشتکاروں کے مفادات کا ذکر کرتے ہوئے کہا کہ آج کاشتکار پوری طرح سے بیدار ہیں۔ انہوں نے مرکزی حکومت کے ذریعہ کاشتکاروں کے لیے چلائی جا رہی اسکیموں کا ذکر کرتے ہوئے کہاکہ پردھان منتری فصل بیمہ اسکیم کسانوں کے لیے کسی نعمت سے کم نہیں ہے، ہر کسان کو اس سے مستفید ہونا چاہئے۔ گذشتہ 6 برسوں میں اس اسکیم کے تحت کاشتکاروں کو 1.24 لاکھ کروڑ روپئے کے بقدر کا معاوضہ دیا گیا ہے۔
جناب تومر نے کہا کہ زراعت کے شعبہ میں مختلف چنوتیوں کا حل نکالنا ہمارے زرعی سائنسدانوں کی ذمہ داری ہے۔ جناب تومر نے کہا کہ وزیر اعظم مودی کی قیادت میں ہو رہی ترقی کی وجہ سے آج دنیا کے متعدد ممالک زرعی – خوراک سے متعلق موضوعات پر بھارت کے ساتھ تبادلہ خیالات کر رہے ہیں۔ ہمارا ملک دنیا میں زرعی پیداوار، دودھ پیداوار اور خوراک ڈبہ بندی میں سب سے آگے ہے اور مسلسل ترقی کر رہا ہے۔
اس موقع پر دین دیال تحقیقی ادارہ، چترکوٹ کے تنظیمی وزیر جناب ابھے مہاجن، آر وی ایس زرعی یونیورسٹی، گوالیار کے وائس چانسلر پروفیسر ایس کے راؤ، آر ایل بی کے زرعی یونیورسٹی، جھانسی کے وائس چانسلر پروفیسر اے کے سنگھ اور آئی سی اے آر کے ڈپٹی ڈائرکٹر جنرل  ڈاکٹر وی پی چہل، وغیرہ نے بھی اپنی بات پیش کی۔پروگرام کے دوران ڈاکٹر وائی پی سنگھ ، ڈاکٹر ڈی پی شرما، ڈاکٹر اجے ورما، ڈاکٹر ایس ایس تومر سمیت مدھیہ پردیش اور چھتیس گڑھ کے 81 کے وی کے کے سینئر زرعی سائنس داں حضرات اور دیگر افسران بھی موجود تھے۔
وزارت دفاع
دفاعی مینوفیکچرنگ میں خود انحصاری
حکومت نے پچھلے کچھ سالوں میں کئی پالیسی اقدامات اٹھائے ہیں اور ملک میں دیسی ساخت کے ڈیزائن، ترقی اور دفاعی آلات کی تیاری کی حوصلہ افزائی کے لیے اصلاحات کیں ہیں۔ اس طرح دیسی دفاعی سازوسامان کی پیداوار کو وسعت دی گئی ہے۔ ان اقدامات میں، دوسری باتوں کے ساتھ ساتھ، دفاعی حصول کے طریقہ کار  کے تحت گھریلو ذرائع سے اہم اشیاء کی خریداری کی ترجیح کے مطابق شامل ہیں۔ مارچ 2022 میں صنعت کی قیادت میں ڈیزائن اور ترقی کے لیے 18 بڑے دفاعی پلیٹ فارمز کا اعلان؛ سروسز کے کل 310 آئٹمز کی تین ’مثبت انڈیجنائزیشن لسٹ‘ اور ڈیفنس پبلک سیکٹر انڈرٹیکنگز  کی کل 2958 آئٹمز میں سے دو ’مثبت انڈیجنائزیشن لسٹ‘ کا نوٹیفکیشن جس کے لیے ان کے خلاف اشارہ کردہ ٹائم لائن سے آگے کی درآمد پر پابندی ہوگی؛ طویل مدتی مدت کے ساتھ صنعتی لائسنسنگ کے عمل کو آسان بنانا؛ براہ راست غیر ملکی سرمایہ کاری  کی پالیسی کو آزادانہ بنانا جو خودکار راستے کے تحت 74فیصد ایف ڈی آئی کی اجازت دیتا ہے؛ طریقہ کار کو آسان بنانا؛ اسٹارٹ اپس اور چھوٹی، بہت چھوٹی اور درمیانہ درجے کی صنعتوں  پر مشتمل ڈیفینس ایکسیلنس  اسکیم کے لیے اختراعات کا آغاز؛سرکاری خریداری  آرڈر 2017 کا نفاذ؛ ایم ایس ایم ایز سمیت ہندوستانی صنعتوں کے ذریعے دیسی بنانے کی سہولت فراہم کرنے کے لیے سریجان نامی ایک انڈیجینائزیشن پورٹل کا ا ٓغاز؛ سرمایہ کاری کو راغب کرنے پر توجہ مرکوز کرنے کے ساتھ آفیسٹ پالیسی میں اصلاحات اور دفاعی مینوفیکچرنگ کے لیے اعلیٰ ملٹی پلائرز کو تفویض کرکے ٹیکنالوجی کی منتقلی؛ اور دو دفاعی صنعتی راہداریوں کا قیام ، جن میں سے ایک ایک اترپردیش اور تمل ناڈو میں؛ملک میں دفاعی ٹیکنالوجی کی ترقی کو فروغ دینے کے لیے مختص دفاعی تحقیق وترقی بجٹ کے 25 فیصد کے سا تھ صنعت، اسٹارٹ اپ اور اکیڈمیوں کے لیے دفاعی تحقیق وترقی  کو کھولنا؛ اندرون ملک ذرائع سے خریداری وغیرہ کے لیے فوجی جدید کاری کے لیے دفاعی بجٹ کی رقم میں بتدریج اضافہ وغیرہ کرنا بھی شامل ہے۔
حکومت کے ان اقدامات سے ، غیر ملکی ذرائع سے دفاعی خریداری کے اخراجات، جو مجموعی اخراجات کا 46 فیصد تھے، گذشتہ چار سالوں یعنی 19-2018 سے 22-2021 میں کم ہوکر 36 فیصد رہ گئے ہیں۔
یہ معلومات دفاع کے وزیر مملکت جناب اجے بھٹ نے آج راجیہ سبھا میں جناب وجے پال سنگھ تومر کو ایک تحریری جواب میں فراہم کیں۔
اسٹیل کی وزارت
این ایم ڈی سی کی جانب سے سائبرسکیورٹی کے بارے میں بیداری پیداکرنے سے متعلق بات چیت کا انعقاد
کان کنی سے متعلق قومی ادارے ، این ایم ڈی سی نے آج حیدرآباد میں واقع اپنے ہیڈکوارٹرمیں سائبر سکیورٹی کے بارے میں بیداری پیداکرنے سے متعلق بات چیت کا انعقاد کیا۔ کمپنی ، سائبرسکیورٹی کے بارے میں پیداکرنے سے متعلق قومی مہینہ منارہی ہے ۔ کمپنی ہرسال اکتوبر کے مہینے میں اسے مناتی ہے ، جس میں سرکاری اورپرائیویٹ کمپنیاں ملک کی مجموعی لچک میں اضافہ کرنے اوراسے مستحکم بنانے کی غرض سے یکجاہوتی ہیں ۔
این ایم ڈی سی کے سی ایم ڈی جناب سُمیت دیب اورڈائریکٹر جناب امیتابھ مکھرجی نے این ایم ڈی سی کے مقام پرایک محفوظ سائبر بنیادی ڈھانچہ بنانے کی حوصلہ افزائی کی ۔ ای اینڈ ایمپ وائی کے پارٹنر جناب کرشنا ساستری نے کلیدی خطبہ دیا۔
این ایم ڈی سی کے سی ایم ڈی جناب سُمیت دیب نے کہاکہ حکومت ہند کے ڈجیٹل انڈیا کے وژن ، کامقصد ملک کے عوام اورتنظیموں کو بااختیاربناناہے ۔ اس ویژن کے عین مطابق ، این ایم ڈی سی ، ڈجیٹل پرمبنی بنانے اورخود کارطریق کاراختیارکررہی ہے ۔ انھوں نے کہاکہ ملازمین اورشراکت داروں اورمتعلقہ فریقوں کا تحفظ کرنا ، کمپنی کی ذمہ داری ہے ، کیونکہ یہ لوگ ، ڈجیٹل دنیا میں چوکس ، باخبر، بیداراورمحفوظ رہ کر ہمارا تحفظ کرتے ہیں ۔
جناب کرشناساستری پی نے سائبرجرائم اوراگلی نسل کے حملوں کی عالمی لاگت سے متعلق اعدادوشمار پیش کئے اورافراد ، تنظیموں اور ملکوں میں سائبر نظم وضبط قائم کرنے کی ضرورت کو اجاگرکیا۔ انھوں نے یہ بھی کہاکہ این ایم ڈی سی اپنا سائبر بنیادی ڈھانچہ تیارکرتی ہےاور سائبرسکیورٹی ، آگے بڑھنے اورپیش قدمی کرنے کے لئے بہت اہم کرداراداکرے گی۔ کمپنی نے اطلاعاتی سکیورٹی سے متعلق بندوبست اور حکمرانی سے متعلق ایک مضبوط نظام قائم کیاہے ۔ این ایم ڈی سی کے ملازمین کو سائبر نگرانی کامظاہرہ کرناچاہیئے اور کمپنی اور ملک کی نمٹنے کی قوت کو مستحکم بناناچاہیئے ۔
این ایم ڈی سے کے خزانے کے ڈائریکٹرجناب امیتابھ مکھرجی نے کہاکہ یہ کہنامشکل ہے کہ آیاآج ہم ٹیکنولوجیوں کے آقاہیں یا ٹیکنولوجی کے غلام ہیں۔لیکن حقیقت یہ ہے کہ اب ٹیکنولوجی ہمیشہ دائم وقائم رہنے والی ہے ۔ صارفین اس بات کی ذمہ داری سنبھال سکتے ہیں کہ وہ اپنے برتاؤ اورسلوک میں تبدیلی کے ساتھ کس طرح ٹیکنولوجی کو بروئے کارلائیں گے ۔ اب جب کہ این ایم ڈی سی کے سائبر کے سرگرم ماہرین دن رات کام کرتے ہیں تاکہ ہماری حفاظت کرسکیں ۔ ہمیں بھی ویب پرذمہ داری کا مظاہرہ کرنا چاہیئے ۔
وزارت دفاع
بھارتی کوسٹ گارڈ نے شمالی انڈومان کے سمندر اور قریبی مشرقی وسطی خلیجی بنگال میں کم دباؤکا علاقہ بننے کے قوی امکان کے مد نظر مشرقی ساحل پر بڑے پیمانے پر پیش گی تدابیر شروع کیں
آئی ایم ڈی کی پیشگوئی کے مطابق 22مئی 2021 کے آ س پاس شمالی انڈومان سمندر اور اس سے ملحقہ مشرقی وسطی خلیجی بنگال کے اوپر کم دباؤ کا علاقہ بننے کا امکان ہے۔اگلے 72 گھنٹے میں اس کے گردابی طوفان کی شکل میں تیز ہونے کا اندیشہ ہے۔26 مئی کی شام کے آس پاس اس کے شمال مغرب کی اور بڑھنے اور اڈیشہ – مغربی بنگال کے ساحلوں تک پہنچنے کی پیش گوئی کی گئی ہے۔گردابی طوفان کی شکل اختیار کرنے کے بعد اس کا نام ’یاس ‘ ہوگا۔
بھارتیہ کوسٹ گارڈ  نے مشرقی ساحل پر بڑے پیمانے پر پیشگی تدابیر شروع کی ہیں اور ساحل پر ،پانی کے اندر ہوابازی کی اکائیاں ہائی الرٹ پر ہیں۔خلیجی بنگال میں موسم کے مزاج پر باریکی سے نظر رکھی جارہی ہےاور تمل ناڈو ،پڈوچیری ،آندھراپردیش ،اڈیشہ ،مغربی بنگال کے ساتھ ساتھ ،انڈومان اور نکوبار جزائر میں بھارتی کوسٹ گارڈ کے ریمورٹ آپریٹنگ اسٹیشنس وقفہ وقفہ سے انگریزی اور علاقائی زبانوں میں موسم سے متعلق وارننگ کے پیغامات ایم ایم بی ریڈیو پر نشر کررہے ہیں تاکہ مرچنٹ جہازوں ،مچھلی پکڑنے والی کشتیوں ،ماہی پروری سروے ،سائنسی تحقیقی جہازوں ،تیل رساؤ ،رہائشی کشتیوں ،آف شور ڈیولپمینٹ ائیریاز  کیلئے سپورٹ جہازوں وغیرہ کو خبردار کیا جاسکے۔
سمندر کنارے لنگر انداز جہازوں کو بھی شیلٹر لینے اور ضروری حفاظتی تدابیر کرنے کی صلاح دی گئی ہے۔ نوٹیکس وارننگ مسلسل جاری کی جارہی ہیں اور بین الاقوامی سیفٹی نیٹ  کو خطے میں موجود /گزرنے والے جہازوں کو خبردار کرنے کیلئے سرگرم کیا گیا ہے۔پورٹ اتھارٹیز ،تیل رگ آپریٹروں ،جہاز رانی ، ماہی پروری کی اتھارٹیز اور مچھلی پکڑنے والوں کی ایسو سی ایشن کو گردانی طوفان کے اندیشے کے بارے میں مطلع کیا گیا ہے اور کشتیوں ، جہازوں اور فکسڈ پلیٹ فارموں کے تحفظ کیلئے قریبی رابطہ اور کوآرڈینیشن بنایا جارہا ہے۔
حالانکہ بھارت کے مشرقی ساحل پر مچھلی پکڑنے پر پابندی لگی ہے ،لیکن سمندر میں کوسٹ گارڈ کے ڈارنیر طیارے اور جہاز بھی گردابی طوفان بننے کے اندیشے کے بارے میں سمندر میں موجود ماہی گیروں کو موسم کی وارننگ دے رہے ہیں اور انہیں تحفظ فراہم کرنے کیلئے قریب کی بندرگاہ پر واپس جانے کی ہدایت دے رہے ہیں۔آئی سی جی نے متعلقہ ریاستوں /مرکز کے زیر انتظام علاقوں کی حکومتوں سے بھی گزارش کی ہے کہ وہ بندرگاہ میں موجود ماہی گیروں اور مچھلی پکڑنے والی کشتیوں کے تئین حساس ہوں اور باریکی سے رابطہ بھی قائم کیا جارہا ہے ۔
اس کے علاوہ انفلیٹیبل بوٹس ،لائف بوائے اور لائف جیکٹ کے ساتھ کوسٹ گارڈ کی آفات راحت ٹیمیں  ڈیزاسٹر رسپانس آپریشن شروع کرنے کیلئے اسٹینڈ بائی پر ہیں۔میڈیکل ٹیموں اور ایمبولنس کو بھی فوراً تعینات کرنے کے مقصد سے اسٹینڈ بائی پر رکھا گیا ہے۔
نوجوانوں کے امور اور کھیل کود کی وزارت
مرکزی وزیر جناب انوراگ ٹھاکر نے لیہ ، لداخ میں دوسرے 'الٹیمیٹ لداخ سائیکلنگ چیلنج' کو جھنڈی دکھا کر روانہ کیا
آئیے سائیکل چلائیں، صحت مند رہیں اور ہندوستان کو صحت مند رکھیں: انوراگ ٹھاکر
نئی دہلی۔ 25 ستمبر مرکزی وزیر اطلاعات و نشریات جناب انوراگ ٹھاکر نے ’’آزادی کا امرت مہوتسو’’ اور ‘‘فٹ انڈیا موومنٹ ’’ کے ایک حصے کے طور پر ، آج سائیکلنگ فیڈریشن آف انڈیا کے تعاون سے لداخ پولیس کے زیر اہتمام 'دوسرے الٹیمیٹ لداخ سائیکلنگ چیلنج ' کو جھنڈی دکھا کر روانہ کیا ۔
وزیر موصوف نے سائیکلنگ مقابلے کو جھنڈی دکھاکر روانہ کرتے ہوئے کہا کہ فٹ انڈیا موومنٹ کا محرک وزیر اعظم جناب نریندر مودی کو وژن ہے ۔ یہ پروگرام ہندوستان کے لوگوں میں صحت مندی کے شعور کو تقویت بخشتا ہے۔ وزیر موصوف نے کہا کہ وہ سطح سمندر سے 11000 فٹ کی بلندی پر سائیکلنگ مقابلے میں حصہ لینے والے لداخ کے نوجوانوں میں جوش و خروش دیکھ کر بہت اچھا محسوس کررہے ہیں۔ انہوں نے لداخ کے نوجوانوں کو سائیکلنگ مقابلے کو فروغ دے کر فٹ انڈیا مہم میں شرکت کرنے پر خراج تحسین پیش کیا ۔
وزیر موصوف نے لداخ پولیس اور ایل اے ایچ ڈی سی کو فٹ انڈیا موومنٹ کے تحت اس سائیکلنگ مقابلے کو فروغ دینے پر مبارکباد دی۔
فٹ انڈیا مہم کو فروغ دینے میں نوجوانوں کے کردار پر زور دیتے ہوئےجناب ٹھاکر نے کہا "آئیے سائیکل چلائیں، صحت مند رہیں ، اور ہندوستان کو صحت مند رکھیں۔ اگر ملک کے نوجوان صحت مند ہیں تو ہندوستان صحت مند ہے۔
وزیر موصوف نے ممبر پارلیمنٹ جناب جامیانگ سیرنگ نامگیال اور سی ای سی تاشی گیالسن کے ساتھ اس سائیکلنگ مقابلے میں بھی حصہ لیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9389
(Visitor Counter : 105
ماحولیات، جنگلات اور موسمیاتی تبدیلی کی وزارت
اُبھرتی ٹیکنالوجی کی منتقلی کو باسہولت بنانے اور ہندوستان میں غیر ملکی پونجی جٹانے کے لئے دفعہ6.2 میکانزم کے تحت کاربن کریڈٹ کے کاروبار کے لئے غور شدہ کاموں کو حتمی شکل دی گئی
پیرس معاہدے کے نفاذ کے لئے ہندوستان نےگزٹ نوٹیفکیشن بتاریخ 30؍مئی 2022کے ذریعے قومی نامزد اتھارٹی کو نوٹیفائی کیا ہے۔اتھارٹی کو دیگر باتوں کے ساتھ ساتھ ان پروجیکٹو ں کی نوعیت کے سلسلے میں فیصلہ لینا لازمی ہے، جو دفعہ 6میکانزم کے تحت بین الاقوامی کاربن بازار میں حصہ لے سکتے ہیں۔
یہ دفعہ 6کے سلسلے میں پیرس معاہدے کے ضابطہ کتابچے کو حتمی شکل دیئے جانے کے پس منظر میں ہے،جو دوفریقی ؍کوآپریٹیو نظریے اور بین الاقوامی بازار سسٹم کے توسط سے کاربن ٹریڈنگ پر مرکوز ہے۔ہندوستان نے میزبان فریق ؍ملک پر لازمی قدم اٹھائیں۔
دفعہ 6.2میکانزم کے تحت دو فریقی ؍کوآپریٹیو نظریے کے تحت کاربن کریڈٹ کے کاروبار کے لئے درج ذیل سرگرمیوں کی فہرست کو حتمی شکل دی گئی۔
.Iجی ایچ جی میٹی گیشن سرگرمیاں:
- اسٹوریج کے ساتھ قابل تجدید توانائی
- سولر تھرمل پاور
- ذیلی ساحلی ہوائیں
- سبز ہائیڈرون
- کمپریسڈ بایو گیس
- ایندھن سیل جیسے اُبھرتے ہوئے رفتاری حل
- توانائی اہلیت کے لئے اعلیٰ سطحی ٹیکنالوجی
- پائیدار شہری ہوابازی ایندھن
- مشکل علاقوں میں عمل میں اصلاح کے لئے اعلیٰ ترین دستیاب ٹیکنالوجی
- ٹائیڈل اِنرجی ، اوشین تھرمل اِنرجی، اوشین سالٹ گریڈیئنٹ اِنرجی، اوشین ویو اِنرجی اور اوشن کرنٹ اِنرجی
- قابل تجدید توانائی پروجیکٹوں کے انجام سے اعلیٰ وولٹیج ڈاریکٹ کرنٹ ٹرانس میشن
.IIمتبادل اشیاء:
- بز امونیا
.IIIہٹانے کی سرگرمیاں:
- کاربن کیپچر یوٹی لائزیشن اور اسٹوریج
یہ کام ابھرتی ہوئی ٹیکنالوجیوں کو اپنانے ؍منتقل کرنے کی سہولت فراہم کریں گےاور ہندوستان میں عالمی پونجی جٹانے کے لئے اِن کا استعمال کیا جاسکتا ہے۔یہ سرگرمیاں ابتداء میں پہلے 03سالوں کے لئے ہو ں گی اور این اے ڈی اے آئی پی اے کے ذریعے اَپ ڈیٹ؍ترمیم کی جاسکتی ہیں۔
نوجوانوں کے امور اور کھیل کود کی وزارت
حکومت نے مالی مدد کے لئے پیرا کھیلوں کو ‘‘ ترجیحی ’’ زمرے میں رکھا ہے اور تربیت اور مسابقتی ماحول کے لئے سبھی ضروری مدد فراہم کی ہے : جناب انوراگ ٹھاکر
نوجوانوں کے امور اور کھیلوں کے وزیر جناب انوراگ ٹھاکر نے آج راجیہ سبھا میں بتایا کہ :
نوجوانوں کے امور اور کھیلوں کی وزارت ملک میں کھیلوں کی ترقی کے لیے درج ذیل اسکیموں کو چلا رہی ہے جس میں معذور افراد بھی شامل ہیں:
- کھیلو انڈیا اسکیم
- قومی کھیلوں کی فیڈریشنوں کو مدد
- بین الاقوامی کھیلوں کے مقابلوں میں فاتحین اور ان کے کوچز کے لیے خصوصی انعامات
- قومی کھیل انعامات
- ہونہار کھلاڑیوں کو پنشن
- پنڈت دین دیال اپادھیائے نیشنل اسپورٹس ویلفیئر فنڈ
- نیشنل اسپورٹس ڈویلپمنٹ فنڈ، اور
- اسپورٹس اتھارٹی آف انڈیا کے ذریعے کھیلوں کے تربیتی مراکز چلانا
"معذور افراد کے درمیان کھیلوں کا فروغ" وزارت کی کھیلو انڈیا اسکیم کے اہم شعبوں میں سے ایک ہے۔ جو خصوصی طور پر معذور افراد کے لیے وقف ہے۔ اس کے علاوہ کھیلوں سے متعلق قومی فیڈریشنز کی معاونت کی اسکیم کے تحت ملک کے پیرا ایتھلیٹس کے لیے قومی کوچنگ کیمپس کا انعقاد، انہیں بیرون ملک کھیلنے کے لیے بھیجنا، قومی چیمپئن شپ، کھیلوں کے سامان کی خریداری، کوچز اور اسپورٹس اسٹاف کی تنخواہیں وغیرہ شامل ہیں۔ انہیں دیگر کھلاڑیوں کی طرح تمام ضروری سہولیات فراہم کی جاتی ہیں سوائے ان کی خصوصی ضروریات کے۔ حکومت نے مالی مدد کے لئے پیرا اسپورٹس کو ‘‘ ترجیحی ’’ زمرے میں رکھا ہے اور اس مقصد کے لئے مقرر کردہ معیارات کے مطابق پیرا ایتھلیٹز کی تربیت اور مسابقتی ماحول کے لئے بھی ضروری مدد فراہم کی جاتی ہے۔
کامرس اور صنعت کی وزارتہ
ڈی جی ایف ٹی کی ’کووڈ -19 ہیلپ ڈیسک‘ بین الاقوامی تجارت سے متعلق مسائل کو مربوط اور حل کر رہی ہے
کووڈ-19 کے معاملات میں تیزی کے پیش نظر، محکمہ تجارت کے تحت ڈائریکٹوریٹ جنرل آف فارن ٹریڈ  کی’کوڈ - 19 ہیلپ ڈیسک‘ نے 26 اپریل 2021 سے برآمد کنندگان کو درپیش مشکلات کے بارے میں معلومات اکٹھا کرنا شروع کردی ہیں تاکہ کاروبار اور صنعت کو درپیش پریشانیوں کا پتہ لگا کر انھیں حل کیا جا سکے۔
ہیلپ ڈیسک کے ذریعہ جن شعبوں میں معلومات اکٹھی کی جارہی ہیں ان میں محکمہ تجارت/ ڈی جی ایف ٹی سے متعلق مختلف امور، درآمدات اور برآمدات کے لیے لائسنس کے امور، کسٹم کلیئرنس میں تاخیر اور اس سے پیدا ہونے والی پیچیدگیاں، درآمد/ برآمد سے متعلق دستاویز سازی کے مسائل، بنکاری امور، نقل و حمل/ پورٹ ہینڈلنگ/ شپنگ/ ہوائی نقل و حرکت سے متعلق امور، اور برآمدی اکائیوں کو چلانے کے لیے افرادی قوت کی دستیابی سے متعلق مختلف امور اہم ہیں۔ مرکزی اور ریاستی حکومتوں کی دیگر وزارتوں / محکموں / ایجنسیوں سے وابستہ کاروبار سے متعلق مسائل کے بارے میں معلومات مرتب کی جارہی ہیں اور انھیں متعلقہ ایجنسیوں کے پاس حل کے لیے بھیجا جارہا ہے۔
ہیلپ ڈیسک کے ذریعہ مدد کے لیے شناخت کیے جانے والے اہم علاقوں میں شامل ہیں-
- آکسیجن کنسنٹریٹرز / آکسی میٹر / کوڈ سے متعلقہ طبی آلات کی درآمد - ضابطوں اور نرمی کی درخواست کی گئی ہے؛
- لائسنسوں کے مراعات کی درخواست کی حیثیت؛
- بنکاری سے متعلق امور-شپنگ کے بلوں کیRBI EDPMS سسٹم میں عکاسی نہیں ہو رہی ہے۔
- کسٹم کلیئرنس کے مسائل
- دستاویز سازی کے مسائل
- برآمدات کی ذمہ داری میں توسیع
- ٹرانسپورٹ / پورٹ ہینڈلنگ / شپنگ / فضائی نقل و حرکت
مدد، پالیسی میں شفافیت اور نرمی وغیرہ کے حصول کے لیے 15 دن کے عرصے میں 163 درخواستیں موصول ہوئیں جن میں سے 78 کا مکمل طور پر تصفیہ کر دیا گیا۔ اس عرصے میں مربوط / حل شدہ بڑے مسائل میں شامل ہیں:
- پی ای ایساو نے 6 مئی، 2021 کو آکسیجن سلنڈروں اور انجمادیٹینکروں / کنٹینروں کی درآمد کے لیے رجسٹریشن اور منظوری دینے سے پہلے عالمی مینوفیکچررز کی پیداواری سہولیات کا معائنہ کیے بغیر آن لائن رجسٹریشن کے عمل کو آسان بناکر درآمدات کی رجسٹریشن کے اصولوں میں نرمی کردی
- ہندوستان میں آکسیجن سلنڈروں کی درآمد کے لیے لازمی بی آئی ایس اور ایس آئی ایم ایس کی شرائط کا جاری کیا جانا۔ اس سے تعمیل سے متعلق بوجھ کم ہوگا اور ایس آئی ایم ایسرجسٹریشن کے لیے ادا کی جانے والی فیس کو معاف کردیا جائے گا۔
- ڈی جی ایف ٹی نے شپنگ بل کو آر بی آئی-ڈی پی ایم ایس سسٹم کے ذریعہ نہیں دکھائے جانے کے معاملے کو آر بی آئی کے سامنے اٹھایا تاکہ برآمد کنندہ ایف ٹی پی کے تحت فائدہ حاصل کرنے کے لیے اپنے ڈیٹا کو اپ ڈیٹ کر سکے۔
- ڈی جی ایف ٹی نے صنعتی سرگرمیوں کے لیے آکسیجن سپلائی مختص کرنے اور ڈی پی آئی آئی ٹی کے ساتھ آکسیجن پروڈکشن پلانٹ لگانے کے لیے سبسڈی کے لیے کچھ صنعتوں کی طرف سے کی جانے والی درخواست کا مسئلہ اٹھایا
- لاک ڈاؤن کی وجہ سے کرناٹک میں ٹیکسٹائل کی صنعت متاثر ہونے کے معاملے کو ڈی جی ایف ٹی نے کامیابی کے ساتھ حل کیا۔
صنعت سے جڑے لوگ مدد کے لیے ’کووڈ -19 ہیلپ ڈیسک‘ سے رابطہ کرسکتے ہیں اور اپنے مسائل ڈی جی ایف ٹی کی ویب سائٹ  پر درج کرسکتے ہیں یا dgftedi[at]nic[dot]in پر ای میل کرسکتے ہیں۔محکمہ تجارت اس طرح کے تمام معاملات کو دوسری وزارتوں / محکموں اور ریاستی حکومتوں / مرکز زیر انتظام علاقوں کے ساتھ ترجیحی بنیادوں پر اٹھانے کا پابند ہے۔
وزارت دفاع
ہندوستانی بحریہ کے شجاعت کے ایوارڈ حاصل کرنے والوں کی مہاراشٹر کے گورنر نے عزت افزائی کی
آزادی کا امرت مہوتسو تقریبات کے حصے کے طور پر مغربی بحری کمان نے ہندوستانی بحریہ کے موجودہ اور ریٹائرڈ شجاعت انعام یافتگان کی عزت افزائی کے لئے ایک تقریب کا اہتمام کیا۔ یہ تقریب دس اگست 2022 کو ممبئی کے ملّا آڈیٹوریم میں منعقد ہوئی۔
مہاراشٹر کے گورنر جناب بھگت سنگھ کوشیاری تقریب میں مہمان خصوصی تھے اور وائس ایڈمرل اجیندر بہادر سنگھ، فلیگ آفیسر کمانڈنگ انچیف، مغربی بحری کمان نے ان کا خیر مقدم کیا۔
تین ویر چکر، پانچ شوریہ چکر اور 30 نوسینا میڈل  انعام یافتگان کی تقریب کے دوران گورنر صاحب نے عزت افزائی کی۔ انعام یافتگان میں تیرہ ریٹائرڈ آفیسر اور آٹھ ریٹائرڈ جہازی شامل ہیں۔ ایڈ مرل وی ایس شیخاوت، پی وی ایس ایم، اے وی ایس ایم، وی آر سی( ریٹائرڈ کی 1971 کی جنگ میں ان کی نمایاں خدمات کے اعتراف میں عزت افزائی کی گئی۔ دیگر انعام یافتگان کو 1971 کی جنگ، اوپی پون، اوپی رکشک، شورش پسندی کے خلاف کارروائیوں، سمندر قزاقوں کے خلاف ان کی نمایاں خدمات کے علاوہ مختلف مہمات میں ان کی قابل ذکر حصولیابیوں کے اعتراف میں عزت افزائی کی گئی۔
عزت مآب گورنر صاحب نے انعامات کی تقسیم کے بعد حاضرین کو خطاب کیا اور ان لوگوں کی بے مثال بہادری کو سراہا۔
وزیراعظم کا دفتر
وزیراعظم 5 مارچ کو سیرا ویک 2021 میں سیرا ویک عالمی توانائی اور ماحولیاتی قیادت ایوارڈ حاصل کریں گے اور کلیدی خطبہ دیں گے
نئی دہلی، 4 مارچ 2021، وزیراعظم جناب نریندر مودی 5 مارچ کو شام کو تقریباً 7 بجے ویڈیو کانفرنسنگ کے ذریعہ کیمبرج انرجی ریسرچ ایسو سی ایٹ ویک  2021 میں سیرا ویک عالمی توانائی اور ماحولیاتی قیادت ایوارڈ حاصل کریں گے اور کلیدی خطبہ دیں گے۔
سیرا ویک کے بارے میں
سیرا ویک 1983 میں ڈاکٹر ڈینیل یرگن نے قائم کیا تھا ۔ یہ ہیوسٹن میں 1983 سے ہر سال منعقد کیا جاتا ہے اور اس کو دنیا کا ممتاز سالانہ توانائی پلیٹ فارم سمجھا جاتا ہے۔ سیرا ویک 2021 ورچوول طریقے سے یکم مارچ سے 5 مارچ 2021 تک منعقد کیا جائے گا۔
ایوارڈ کے بارے میں
سیرا ویک عالمی توانائی اور ماحولیات قیادت ایوارڈ 2016 میں قائم کیا گیا تھا۔ یہ عالمی توانائی اور ماحولیات کے مستقبل کے بارے میں قیادت کی عہد بندی اور توانائی تک رسائی اس کے سستا ہونے اور ماحولیاتی بندوبست کے لئے سولیوشن اور پالیسی پیش کئے جانے کا اعتراف کرتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 2168
(